गुरमित रामरहिम सिंह विश्वभर ५ करोड अनुयायी भएको भनिएको डेरा सच्चा सौदाका प्रमुख हुन् । हरियाणा राज्यको सिरसास्थित डेरा सच्चा सौदाका अन्य विभिन्न ठाउँमा पनि शाखा छन् । दुई महिलामाथि बलात्कारको आरोप प्रमाणित भएपछि पंचकुलास्थित सीबीआई अदालतले उनलाई २० वर्ष जेल सजाय तोकेको थियो । २८ अगस्ट २०१७ देखि उनी जेलजीवन बिताइरहेका छन् । आफूलाई धार्मिक गुरु, सामाजिक लिडर, अभिनेता, निर्देशक, गीतकार तथा रकस्टार बताउने यी बाबाविरुद्ध सन् २००२ मै सिरसास्थित डेरामा साध्वीविरुद्ध बलात्कार गरेको आरोप लागेको थियो जुन १५ वर्षपछि प्रमाणित भएको हो ।
